﻿SPRE TABOR Iluminarea Pr. Profesor Ilarion V. Felea Părintele Ilarion V. Felea s-a născut în comuna Valea Brad, regiunea Hunedoara, în vinerea de Florii din anul 1903, când în calendarul creştin este pomenit cuviosul Ilarion cel Nou. În anul 1927, la 6 august, de sărbătoarea Schimbării la Faţă, este hirotonit preot de către Mitropolitul Nicolae Bălan. În luna decembrie a anului 1932 susţine examenul de licenţă la Facultatea de Teologie Ortodoxă din Bucureşti cu tema „Mântuirea din punct de vedere ortodox, catolic şi protestant”, obţinând calificativul „cum laude”. Slujirea preoţească a Părintelui Felea este dublată de o activitate sistematică de definitivare a studiilor doctorale. La 30 octombrie 1939 se prezintă la examenul de doctorat cu lucrarea „Pocăinţa”. Din comisia de examinare făcând parte printre alţii Nichifor Crainic – Dogmatică şi Mistică şi Petre Vintilescu – Decanul Facultăţii de Teologie din Bucureşti. Profesor la Academia Teologică din Cluj şi Arad, la aceasta din urmă rector, Părintele Ilarion Felea este autor al unei impresionante opere teologice. O bună parte a operei sale teologice o găsim în publicaţiile vremii, în diferitele cuvântări rostite la unele conferinţe, congrese, întruniri. Autor al unor lucrări fundamentale de Dogmatică şi Mistică creştină, între care: „Convertirea creştină” (1935), „Critica ereziei baptiste” (1937), „Paisie şi paisianismul” (1940), „Duhul adevărului” (1943), „Religia iubirii” (1946), „Religia culturii”, „Spre Tabor”, Părintele Ilarion Felea este distins cu premiul Academiei Române „Eufimia şi Ioan Andrei” pentru colecţia de predici „Duhul Adevărului” şi cu Steaua României în grad de cavaler, precum şi cu distincţia de iconom stavrofor, deţinând importante funcţii în cadrul Centrului Eparhial Arad. Scrierile Părintelui Felea vizează viaţa spirituală a credincioşilor săi, având marele merit în dezvoltaterea unei teologii eclesiale prin excelenţă, scopul ei ultim fiind nu – teologia de dragul teologiei – sau constituirea vreunui sistem intelectual – religios, ci soteriologia. Un subiect sensibil a fost simpatia sau apartenenţa politică la mişcarea legionară a unor teologi şi preoţi ortodocşi români. Părintele Ilarion Felea, conform declaţiilor date la anchetă, după ce în anul 1940 s-a înscris în Mişcarea legionară alături de mai mulţi preoţi ortodocşi din Arad, a renunţat după un an la orice activitate legată de legiune. Atitudinea anticomunistă şi antiatee exprimată în scris de mulţi teologi români în perioada interbelică era considerată în mod automat ca activitate politică legionară. Activitatea religioasă era considerată de către Securitate doar o mască în spatele căreia se ascundeau scopuri politice. Viaţa mărturisitoare a preotului Ilarion Felea fundamentată şi exprimată prin credinţă, iubire, slujire, va ajunge la jertfă, o jertfă asociată cu sfinţenia. Atitudinea Părintelui Ilarion Felea faţă de politica timpului, faţă de bolşevismul şi stahanovismul ateu, va determina sfârşitul său martiric în temniţa de la Aiud la 18 septembrie 1961, fiind 1 îngropat la groapa comună. Personalitatea Părintelui Ilarion Felea nu este dispusă la compromis ci doar spre dăruire, jertfă şi mărturisire. Legământul de la hirotonie rămâne pentru Părintele Felea veşnic. Să nu uite nimeni acest fapt: Ilarion Felea a murit mărturisind pe Hristos până în ultima clipă a vieţii sale pământeşti. Teologia Părintelui Ilarion Felea a fost o teologie întrupată, trăită şi ancorată nu numai la problemele lumii contemporane lui, pe care le cunoştea destul de bine, precum şi nevoilor spirituale ale credincioşilor Bisericii, ţinând seama de condiţiile concrete ale vieţii acestora. Părintele susţinea faptul că în chemarea pastorală a preotului, predica nu poate fi considerată ca o artă pentru artă şi astfel valoarea şi efectul ei să nu se caute în artificii, ci în puterea ei de a mişca inima şi de a îndupleca voinţa, dovedind că preotul trăieşte adevărul, perceptul ori ideea sfântă pe care o predică. Astfel, teologia Părintelui Felea dobândeşte o dimensiune practică, eclesială, misionară şi pastorală, din care transpare pretutindeni filonul dogmatic, apologetic şi uneori mistic, viguros şi distinct. Preoţia înseamnă pentu Ilarion Felea, Taborul permanent transfigurat şi permanent prezent în lume în vederea transfigurării ei. Una dintre operele teologice importante ale Părintelui Ilarion Felea se numeşte „Spre Tabor” şi este împărţită în patru volume. Primul volum se numeşte „Pregătirea”, al doilea se numeşte „Curăţirea”, cel de-al treilea la care voi face referiri, se numeşte „Luminarea” iar ultimul volum, „Desăvârșirea". Această lucrare este structurată pe unsprezece capitole, fiecare dintre ele fiind împărţite în mai multe subcapitole. Această structură urmează aspectele fundamentale şi totodată marile capitole atât ale teologiei dogmatice cât şi cele ale teologiei morale ortodoxe. Învăţătura de credinţă expusă de Părintele Ilarion Felea pe parcursul lucrării pune în evidenţă valoarea tezaurului teologic, spiritual şi liturgic al creştinismului răsăritean. Metoda folosită în eleborarea acestei lucrări nu este una menită să ducă la construirea unui sistem de gândire abstract şi greoi, lipsit de viziune, ci este una care să permită accesibilitatea învăţăturii creştine ortodoxe la nivelul unei cât mai întinse audienţe. Întâiul capitol al acestei lucrări se intitulează „Luminarea sufletului”. Părintele Ilarion Felea arată că formarea omului duhovnicesc începută prin curăţirea sufletului se continuă cu luminarea, cultivarea şi înfrumuseţarea lui prin idei, adevăruri, învăţături, legi, porunci şi virtuţi mântuitoare. Astfel, creştinul nu este numai omul cu sufletul curat, ci şi cel cu casa sufletului luminată de sfintele învăţături ale Evangheliei1. Pornind de la întâiul cuvânt al Sfintei Scripturi: „Să fie lumină” (Fac. 1, 3), Părintele Felea afirmă că lumina este cea dintâi cerinţă şi trebuinţă a lumii şi că fără ea nu poate exista viaţă, nici cultură, nici progres. Toate doresc să trăiască în lumină, prin lumină, pentru lumină „de la cea dintâi floare, de la cea mai mică insectă, de la copiii de la şcoală, toate caută lumina. De la opaiţ şi de la lampă, până la lumina electrică şi la cea nucleară şi mai departe şi până la lumina soarelui, toate ne vorbesc despre însemnătatea luminii”2. În continuare, Părintele Felea prezintă ideea centrală a teologiei luminii a Noului Testament şi anume că „Dumnezeu este lumină”3 (I Ioan 1, 5). „Dumnezeu Tatăl este lumină. Fiul este lumină, 1Pr. Ilarion V. Felea, Luminarea în „Spre Tabor”, vol. III, Editura Crigarux, Piatra -Neamţ, 2008, p. 11. 2 Ibidem, p. 12. 3 Dumnezeu este lumină pentru creştin nu numai datorită sfinţeniei, înţelepciunii , bunătăţii şi iubirii Sale, ci şi pentru că El este creatorul luminii atât celei fizice (Facere 1, 16) cât şi celei spirituale, adică a raţiunii sau a 2 Duhul Sfânt este lumină, deofiinţă cu Tatăl. Venirea Mântuitorului în lume este asemănată cu răsăritul soarelui, cu arătarea şi biruinţa luminii peste puterile întunericului”4. În deplin acord cu Sfinţii Părinţi care au relatat evenimentele schimbării la faţă de pe Tabor, Părintele Profesor afirmă că Iisus Hristos Şi-a arătat faţa şi frumuseţea Dumnezeirii în lumina cea neapropiată şi că omul e chemat la înfrumuseţare, să-şi schimbe faţa, adică să-şi arate faţa cea mai frumoasă a sufletului, faţa de lumină – faţa dumnezeiască. Sfântul Macarie Egipteanul arată în acest sens următoarele: „După cum trupul Domnului, atunci când S-a suit pe munte a fost slăvit şi s-a transformat în strălucire divină şi într-o lumină nemărginită, la fel vor fi slăvite trupurile sfinţilor şi vor străluci. Şi după cum slava cea dinlăuntru a lui Hristos i-a acoperit trupul şi acesta a strălucit, la fel şi în cazul sfinţilor, puterea lui Hristos care este înlăuntrul lor, în ziua aceea se va revărsa în afară peste trupurile lor. Pentru că, încă de acum, ei participă cu mintea lor la fiinţa şi natura Lui. Că s- a scris: ˝Cel ce sfinţeşte şi cei ce se sfinţesc dintr - Unul sunt toţi˝ (Evrei 2, 11). Încă şi aceasta: ˝Slava pe care Mi-ai dat-o, Eu le-am dat-o lor˝ (Ioan 17, 22). Şi după cum dintr-un singur foc se aprind multe făclii, iar acestea sunt la fel, în mod firesc trupurile sfinţilor, fiind mădulare ale lui Hristos, devin de aceeaşi natură ca şi cea a lui Hristos”5. În încheierea capitolului, Părintele Felea arată că în creştinism toate sunt lumină: „Hristos este lumină, Evanghelia este lumină, Biserica este lumină, creştinul este lumină, Tainele sunt lumină, cuvintele Sfintei Scripturi sunt lumină, viaţa veşnică este lumină”6. Al doilea capitol intitulat „Crezul Bisericii” este împărţit în patru subcapitole. Primul subcapitol „Ce sunt şi de unde avem dogmele” explică faptul că dogmele sunt învăţături de temelie ale religiei creştine care conţin adevăruri de credinţă revelate de Dumnezeu, lămurite de Sfinţii Apostoli şi urmaşii lor, Sfinţii Părinţi, în sinoade ecumenice, păstrate de Biserică şi prin urmare, necesare mântuirii. Toate dogmele creştine laolaltă formează crezul Bisericii şi, mai pe larg, adevărurile de credinţă îşi au temeiul în Sfânta Scriptură şi în Sfânta Tradiţie7. Părintele Profesor atrage atenţia că dogmele nu sunt de la oameni, după cum susţin unii eretici cum că ele ar purta pecetea vremii în care au fost formulate, ci ele sunt de la Dumnezeu „după cum florile şi fructele sunt cuprinse în sămânţă” 8 . Cei ce lămuresc şi adâncesc aceste învăţături de credinţă sunt sfinţii. Aici Părintele Felea aminteşte pe Sfinţii Apostoli şi Sfinţii Părinţi ai lumii mari dascăli şi ierarhi cum sunt: Sfântul Nicolae, Sfântul Atanasie, Sfinţii Vasile cel Mare, Ioan Gură de Aur, Grigorie Teologul, Efrem Sirul, Grigorie de Nyssa, Maxim Mărturisitorul, Ioan Damaschin şi celalţi luminaţi care strălucesc ca stelele pe cerul Bisericii9. Sfânta Biserică „stâlpul şi temelia adevărului”, păstrează şi apără dogmele de atacuri şi de eresuri. „Biserica nu minţii omeneşti în baza căreia primul om şi după el toţi să cunoască raţiunea existenţei lucrurilor şi a lumii înconjurătoare. Înţelepciunea sau lumina divină se va reflecta şi în omul făcut după chipul lui Dumnezeu, aceasta constituind nota caracteristică a creaturii umane în raport cu restul creaţiei văzute. A se vedea în acest sens studiul drd. Ioan Buga, Semnificaţii ale noţiunii de ˝Lumină˝ în Noul Testament, în „Studii Teologice”, anul XXXIV (1982), nr. 6, p. 731. 4 Pr. Ilarion V. Felea, op. cit., p. 13. 5 Sfântul Macarie Egipteanul, Omilii duhovniceşti XV, în col. „Părinţi şi Scriitori Bisericeşti”, vol. 34, trad. Pr. Prof. Dr. Constantin Corniţescu, Editura Institutului Biblic şi de Misiune al Bisericii Ortodoxe Române, Bucureşti, 1992, p. 166. 6 Pr. Ilarion V. Felea, op. cit., p. 17. 7 Ibidem, p. 24. 8 Ibidem, p. 27. 9 Ibidem, p. 31. 3 impune nimănui dogmele sale, afirmă Părintele Felea. Ereticilor le ia dreptul de a se mai numi fiii ai ei. Atât”10. În subcapitolul „Crezul şi Tăria Ortodoxiei”, Părintele Felea dă răspuns la anumite întrebări cum ar fi : Ce este Ortodoxia? Care sunt temeiurile sau bazele credinţei noastre creştine? Care sunt stălpii crezului nostru şi ale mărturisirii noastre? Care sunt tăriile credinţei Ortodoxe? „Ortodoxia este calea dreaptă, cea mai scurtă, dintre două fiinţe, dintre om şi Dumnezeu” 11, iar Hristos este Întâiul stâlp al crezului nostru, temei sau bază a credinţei noastre. Ortodoxia este religia lui Hristos, e Biserica lui Hristos, adică creştinismul în forma lui cea mai veche, mai curată, mai simplă, mai adevărată. „Ortodoxia nu a avut întemeietori ca sectele protestante, nici nu a avut cutezanţa să numească vicari ai lui Hristos pe pământ care să-i împrumute atributele dumnezeieşti şi să-l înlocuiască, ca la romano-catolici”12, afirmă Părintele Felea. A doua tărie a Ortodoxiei este vădită de sfinţii Bisericii lui Hristos, prooroci, apostoli, martiri, mărturisitori, marii dascăli şi ierarhi ai lumii creştine, iar poporul cedincios reprezintă a treia tărie a ortodoxiei. „Ortodoxia este o Biserică a poporului, spune Părintele Felea, o Biserică populară, pentru popor, dorurile, durerile, trebuinţele şi mântuirea poporului”13. „Simplitatea Evangheliei sau despre Ortodoxie şi eterodoxie” este următorul subcapitol al prezentei lucrări în care Părintele Felea face distincţia dintre creştinismul adevărat, autentic, ortodox şi cel eterodox contrafăcut, împărţit în confesiuni, eresuri, schisme şi secte 14 . Faţă de confesiunile şi cultele eterodoxe, Biserica lui Hristos, Ortodoxia, stă pe temeliile de la început – slăvită, dumnezeiască şi neclintită. Creştinismul răsăritean, cel mai aproape de locurile şi timpurile sfinte, înfăţişează în chip adevărat ortodoxia, credinţa cea adevărată, Evanghelia în toată sfinţenia, neadăugată şi neîmpuţinată. Referindu-se la însemnătatea dreptei credinţe în lume, Părintele Felea afirma că Ortodoxia reprezintă în lume puterea adevărului evanghelic, forţa lui morală, curăţită şi întărită prin veacuri de suferinţă şi martiriu, religia adevărului, religia iubirii şi a frăţiei, a păcii, a iertării, a bunătăţii şi a smereniei15. „Însemnătatea dogmelor în viaţa duhovnicescă” este un subtitlu cu un conţinut de o importanţă covârşitoare pentru viaţa morală, intelectuală, politică şi religioasă a creştinului. Părintele Felea arată că sistemul osos al Bisericii îl constituie dogmele: „Ca şi oasele în corp, dogmele ajută omul să umble drept” 16, ele fiind piedici în calea minciunilor şi avertizează că cine nu crede în dogme şi nu aşează dogmele la temelia vieţii lui, nu va avea nicio viaţă duhovnicească, nu-şi va pune niciodată problema curăţirii, şi a urcării pe treptele desăvârşirii. 10 Ibidem, p. 32. 11 Ibidem, p. 35. 12Ibidem 13 Ibidem, p. 37. 14 Împărţirea aceasta vine de acolo că la creştinismul de la început, la dogmele cele simple şi curate ale Evangheliei, unii au adăugat învăţături noi, pe care ortodoxia nu le primeşte, iar alţii au ciuntit Evanghelia, lăsând la o parte o seamă de porunci şi cerinţe pentru mântuire, ca Sfintele Taine şi faptele bune, adăugând altele ca vorbirea în limbi străine, serbarea sâmbetei în locul duminicii, oprirea copiilor de la botez. Ibidem, p. 39. 15 Ibidem, p. 51. 16 Ibidem, p. 57. 4 Capitolul al treilea intitulat „Poruncile lui Hristos” conţine trei subcapitole: „Poruncile Noului Testament”, „Păzirea poruncilor” şi „Poruncile în viaţa duhovnicească”. Părintele Ilarion Felea afirmă că prin poruncile Mântuitorului Iisus Hristos înţelegem toate cele zece porunci ale Vechiului Testament, întregite şi desăvârşite în Noul Testament, precum şi cele şapte Taine ale Bisericii, căci şi ele sunt poruncite şi date nouă de El în Sfânta Evanghelie, ca mijloace şi puteri de curăţire, sfinţire şi mântuire a sufletelor 17. Astfel, Păritele Felea îndeamnă credincioşii creştini să-şi potrivească viaţa şi purtarea după legea sfântă a poruncilor Domnului, aceasta cuprinzând miezul tuturor religiilor, chintesenţa legilor morale, ale firii şi ale fericirii. Valoarea cea mai mare a poruncilor se arată şi creşte treptat cu ţinerea lor. Din păzirea poruncilor curg toate bine cuvântările iar din călcarea lor se se prevestesc toate blestemele. Poruncile lui Dumnezeu trebuiesc ţinute întregi, nu pe jumătate, cu bucurie, din conştiinţă şi astfel se ajunge la biruirea patimilor şi se aduce slavă numelui de creştin 18 . Desăvârşirea vieţii duhovniceşti se arată prin împlinirea poruncilor. Părintele Profesor face referire la paginile filocalice scrise de Părinţii Bisericii: Sfinţii Antonie cel Mare, Ioan Gură de Aur, Maxim Mărturisitorul, Simion Noul Teolog, îndemnând pe creştini la împlinirea poruncilor şi astfel ducând la transfigurarea omului trupesc în cel duhovnicesc şi la dobândirea fericirii veşnice. Al patrulea capitol intitulat „Virtuţile Evangheliei” conţine trei subcapitole: „Ce este virtutea”, „Virtutea şi păcatul” şi „Împărţirea virtuţilor”. Amintind învăţăturile Părinţilor Bisericii, Sfinţii Vasile cel Mare, Ioan Damaschin şi Simeon Noul Teolog, despre virtuţi, Părintele Ilarion Felea încearcă o definiţie: „ ... am înţeles că virtutea e tăria şi deprinderea de a împlini statornic, liber, din conştiinţă şi cu ajutorul lui Dumnezeu, legea morală. Vitutea e calea spre Dumnezeu şi în aceleşi timp oglinda, forma desăvârşirii morale, prin care descoperim pe Dumnezeu în om. Virtuos este omul care trăieşte statornic până la moarte pe calea binelui şi adevărului” 19. Iisus Hristos Mântuitorul este pentru creştini izvorul, fiinţa şi frumuseţea tuturor virtuţilor. Însuşirile sau puterile prin care creşte şi rodeşte virtutea sunt: iubirea, bunăvoirea, tăria în credinţă, libertatea, cunoştinţa şi faptele bune. Contrariul virtuţii este viciul, patima, statornicia păcatului, afimă Părintele Felea. „Virtutea este lumina, păcatul este întunericul. Virtutea este fapta bună, morală şi religioasă; păcatul este fapta rea, imorală şi contrară binelui, adevărului şi frumosului”20. Sfinţii se ridică în lumină, pe aripile virtuţiilor, aproape sau departe de Dumnezeu. Pe măsura poverii păcatelor, sufletele noastre se depărtează de Dumnezeu şi se coboară în întunericul iadului. Părintele Felea socoteşte că virtutea e una dar are multe ramuri şi rădăcini în sufletul şi trupul omului, de aici făcându-se şi împărţirea virtuţilor în trupeşti şi sufleteşti. „E bine să ştim că împărţirea virtuţilor nu se face pentru că ele ar fi despărţite unele de altele, ci numai din nevoia studiului şi cunoaşterii lor. Virtuţile, ca şi viciile, sunt legate unele de altele ca celulele unui corp sau ca verigile unui lanţ: când se rupe sau cade una, toate se clatină, toate slăbesc”21. 17 Ibidem, p. 66. 18 Ibidem, pp. 76-80. 19 Ibidem, p. 97. 20 Ibidem, p. 103. 21 Ibidem, p. 112. 5 Al cincilea capitol al prezentei lucrări se intitulează „Virtuţile morale”. Pe parcursul a nouă subcapitole, Părintele Ilarion Felea ne vorbeşte despre smerenie, înfrânare, cumpătare, înţelepciune, dreptate, iertare, blândeţe şi alte virtuţi morale. Smerenia este umblarea în adevăr, subliniază Părintele Felea plecând de la textele filocalice ale Părinţilor Bisericii. Aceasta ne învaţă supunerea şi ascultarea faţă de Dumnezeu, că toţi suntem plăsmuiţi de Dumnezeu şi toată făptura datorează supunere Făcătorului. Mai departe, Părintele Profesor făcând referire la viaţa păgână afirmă că aceasta se întemeiază pe mândrie, minciună şi decădere în suflet şi în societate unde smerenia este o virtute necunoscută, pe când în creştinism, smerenia este începutul şi temelia virtuţilor. Îndemnul Părintelui Felea adresat credincioşilor creştini este acela de a urma paşii smereniei după modelul vieţii şi învăţăturii sfinţilor prooroci şi apostoli. Prin puterea tainică a smereniei se desăvârşesc sufletele în virtute şi se pregătesc sfinţii ca să poată vedea pe Dumnezeu22. Cea mai luminoasă învăţătură şi viaţă de smerenie ne-o înfăţişează Iisus Hristos Mântuitorul în Evanghelia Sa. Interpretând textele de la Matei (11, 29): „Învăţaţi-vă de la mine că blând şi smerit sunt cu inima”, (18, 1-14): „ ... cel ce se va smeri ca pruncul acesta, acela este mai mare în împărăţia cerurilor”, Filipeni 2, 5-9: „ ... S-a smerit ascultător făcându-Se până la moarte ...”, Părintele Felea subliniază faptul că smerenia este haina Dumnezeirii, că Iisus Hristos prin smerenie a ridicat pe om la înălţimea de unde a căzut prin trufia şi ispita îngerului apostat şi că smerenia e virtute evanghelică, semnul înţelepciunii şi al valorilor morale, al cunoaşterii de sine şi al simplităţii, al sincerităţii şi al evlaviei23. Dar cum ne putem însuşi virtutea smereniei? Părintele Profesor citează pe Sfântul Benedict care a stabilit douăsprezece trepte pentru scara smereniei: temerea de Dumnezeu, împlinirea voii lui Dumnezeu, răbdarea oricărei nedreptăţi în tăcere, descoperirea gândurilor printr-o spovedanie sinceră şi deplină înaintea duhovnicului, mulţumirea cu sărăcia, a socoti că eşti cel mai netrebnic dintre toţi oamenii, munca după rânduială, păzirea tăcerii şi oprirea limbii de la clevetiri, înfrânarea râsului, vorbirea cu blândeţe, cu înţelepciune şi fără glume, şi îndreptarea privirii spre pământ şi umblarea cu umilinţă24. Îndemnurile Părintelui Felea adresate creştinilor sunt dintre cele de mai cu luare aminte: „Smereşte-te şi mulţumeşte lui Dumnezeu pentru darurile cu care te-a înzestrat: pentru viaţă şi sănătate, pentru misiunea încredinţată, pentru puterea minţii şi a muncii desfăşurate, pentru toate darurile sufleteşti şi trupeşti pe care altul poate că nu le are .”25. S-a spus cu multă înţelepciune că educaţia cea mai bună este frâul. Înfrânarea este tot atât de trebuitoare ca şi smerenia. Stăpânirea şi conducerea de sine se mai numeşte mărturia virtuţii, măsura potrivită şi cumpăna cea dreaptă în toate dorinţele şi nevoile. Părintele Felea afirmă că de înfrânare este legată paza poruncilor morale. „Trupul înfrânat, uscat, e mărturia adevăratului luptător duhovnicesc şi păzitor al poruncilor... Nici un cuvânt nu poate mişca mai tare şi îndrepta mai bine pe cel slab de voinţă, ca întâlnirea cu cel înfrânat. Înfrânarea nimiceşte păcatul, stinge poftele, boldul plăcerilor nesăţioase şi, în chipul acesta, e începutul vieţii duhovniceşti”26. Înfrânarea poftelor se arată în traiul 22 Ibidem, p. 123. 23 Ibidem, p. 126. 24 Ibidem, p. 134. 25 Ibidem, p. 139. 26 Ibidem, p. 147. 6 cumpătat, mai arată Părintele Felea. Cumpătarea sau moderaţia este virtutea morală prin care creştinul îşi înfrânează simţurile, dorinţele, cuvintele, poftele de avere şi mărire lumească. Cumpătarea pregăteşte şi face cu putinţă binefacerea, milostenia, generozitatea, astfel încât creştinii sunt ucenicii lui Hristos, oameni care prin virtutea milei îndulcesc şi împuţinează suferinţele semenilor27. Referindu-se la unele dintre cele mai trebuitoare virtuţi creştine, bărbăţia, buna îndrăzneală a inimii, defăimarea primejdiilor, Părintele Profesor citează din operele Sfinţilor Grigorie Teologul, Ioan Scărarul, Petru Damaschin şi afirmă că în faţa puterilor întunericului, a forţei brutale şi ale prigoanelor, Evanghelia opune curajul creştin, tăria sufletească, virtutea bărbăţiei în credinţă, care a dat nenumărate exemple de sfinţi şi mucenici şi că păgânismul şi cultul zeilor nu ar fi putut fi combătut fără înfruntarea greutăţilor şi a primejdiilor28. Răbdarea este o altă treaptă spre desăvârşire care ne ajută să primim şi să purtăm cu credinţă şi cu nădejde necazurile, greutăţile şi suferinţele trupeşti şi sufleteşti. Dar cum se poate ajunge la virtutea răbdării şi care sunt mijloacele prin care se întăreşte virtutea răbdării? Întâi de toate prin voinţa morală, spune Părintele Felea. „Dumnezeu a înzestrat firea omului cu puteri şi însuşiri sufleteşti, cu ajutorul cărora stăpâneşte natura şi pe sine: mintea, memoria, simţurile şi voinţa. Pentru întărirea răbdării, oţelul voinţei este de cea mai mare însemnătate”29. Alte mijloace la fel de puternice în întărirea răbdării le avem în convingerile religioase şi morale, credinţa ca încredere neclintită în Dumnezeu şi îndelunga-răbdare prin iubirea şi urmarea lui Hristos. Înţelepciunea şi dreptatea sunt alte două virtuţi morale de o necesitate vitală tuturor oamenilor. Fără înţelepciune morală nu se poate împărţi dreptatea, subliniază Părintele Felea. Pentru creştini, învăţătorul şi întruparea înţelepciunii lui Dumnezeu este Iisus Hristos. Sfântul Maxim Mărturisitorul este citat de către Părintele Profesor: „Înţelepciunea lui Dumnezeu se arată prin faptul că se face prin fire om cu adevărat, dreptatea în faptul că ia prin naştere trăsătura pătimitoare a firii, asemenea nouă, iar puterea prin faptul că pregăteşte firii prin patimi şi moarte o viaţă veşnică şi o nepătimire neschimbată” 30. Mijloacele prin care se sporeşte şi se întăreşte virtutea înţelepciunii sunt: rugăciunea, dezbrăcarea de patimile omului vechi, citirea Scripturilor, privegherea, gândirea la adevărurile mântuitoare şi la lucrurile folositore sufletului. Viaţa creştină este înfrăţirea oamenilor prin bunătate, în blândeţe, în iertare, în iubire şi în muncă. În religia creştină, învăţătura despre iertare şi împăcare se numără între cele dintâi virtuţi morale. „Prin dumnezeiasca Sa pildă de iertare şi jertfă de răscumpărare, Mântuitorul obligă pe toţi ucenicii Săi să trăiască înfrăţiţi, iertaţi şi împăcaţi unii cu alţii, afirmă Părintele Profesor” 31. O altă virtute morală creştină este blândeţea – semnul împăcării cu Dumnezeu, frâul inimii, virtutea care slăbeşte mânia, îmblânzeşte sălbăticia, şi rabdă greşelile aproapelui; e stânca de care se sfarmă valurile mâniei. Semnul 27 Ibidem, p. 155. 28 Ibidem, p. 164. 29 Sunt oameni mulţi cărora le stau la îndemână toate mijloacele de lucru şi nu fac nimic, pentru că le lipseşte voinţa şi răbdarea, afirmă Părintele Felea, iar alţii, mai puţini, prin hotărâri de voinţă şi de răbdare, cu cele mai slabe mijloace fac minuni. Ibidem, p. 169. 30 Ibidem, p. 176. 31 Predica de pe Munte opreşte pe toţi creştinii, să se apropie de biserică, de altar şi de Sfânta Cuminecătură neiertaţi şi neîmpăcaţi unii cu alţii. Ibidem, p. 190. 7 nevinovăţiei şi al păcii cu Dumnezeu, cu aproapele şi cu sine este virtutea evanghelică a bunătăţii. Din bunătate s-a zămislit lumina şi viaţa, afirmă Părintele Felea. Bunătatea este izvorul binelui, pricina vieţii şi a tuturor fericirilor. „Prin bunătatea lui Dumnezeu am venit la fiinţă din nefiinţă, din bunătatea Lui ne hrănim, trăim şi ne mântuim. Bunătatea e chemarea omului, destinul lui pe pământ; să întruchipeze bunătatea lui Dumnezeu pe pământ. Faptele bune fac oamenii să petreacă pe pământ ca în cer”32. Mai sunt şi alte virtuţi evanghelice care cinstesc numele şi purtarea creştinilor ca: ascultarea, temerea de Dumnezeu, prietenia cu Dumnezeu şi cu aproapele, renunţarea la lume, pocăinţa, libertatea, bunăvoinţa, zelul, simplitatea, stăruinţa şi munca. Pe lângă virtuţile morale, Sfânta Evanghelie mai cuprinde şi virtuţile religioase sau teologice: credinţa, nădejdea şi iubirea, acestea constituind subiectul capitolului al şaselea al acestei cărţi. Având ca fundament învăţătura Sfinţilor Părinţi ai Răsăritului creştin, Părintele Profesor încearcă o definiţie a credinţei. Virtutea credinţei are un conţinut foarte larg şi un înţeles foarte cuprinzător. „Deci credinţa, întâi de toate, e siguranţa, certitudinea sufletului că Dumnezeu există, afirmă Părintele Felea; e crederea şi încrederea în Dumnezeu; e conştiinţa, cunoaşterea şi mărturisirea adevărului descoperit de Dumnezeu; e vederea (telescopul) lumii nevăzute, puterea de legătură (comuniune) vie cu Dumnezeu, virtutea prin care primim, ţinem şi împlinim fără de nicio îndoială toate învăţăturile religiei creştine. Credinţa, prin urmare este una dintre cele mai mari puteri ale sufletului omenesc care îmbrăţişează şi dinamizează toată viaţa religioasă şi morală, forţa spirituală care înflăcărează sufletul, luminează mintea şi mişcă inima spre fapte bune” 33. Continuând discursul despre virtutea credinţei, Părintele Profesor afirmă că singura credinţă adevărată şi mântuitoare este credinţa sfinţilor, cea care are aceleaşi însuşiri ca şi Biserica lui Hristos, vie, lucrătoare şi dreaptă: „Sfinţii au credinţa cea mai curată în Hristos şi în Biserică, arătată în faptele lor, mărturisită şi păzită cu sângele lor, ˝credinţa Evangheliei˝, ˝credinţa adevărului˝”34. De-a lungul secolelor, credinţa creştină a trecut prin nenumărate prigoane şi suferinţe. Dintre duşmanii ei, cei mai înverşunaţi au fost împăraţii, domnitorii, marii dregători de stat, care au prigonit credinţa sfinţilor cu gândul să o distrugă. Credinţa creştină a biruit păgânismul şi din toate focurile a ieşit întărită prin mărturisiri şi fapte de jertfă ale sfinţilor martiri. „Nimeni nu ajunge în raiul iubirii şi al fericirii, fără puterea aşteptării şi a răbdării; fără virtutea nădejdii”, afirmă Părintele Felea. „Nădejdea e virtutea care ne ajută să înfrângem trufia şi să ne smerim în faţa lui Dumnezeu; e supunerea şi încrederea fiască în Dumnezeu în orice împrejurări şi mai ales în greutăţi şi necazuri” 35, adaugă Părintele Profesor. Aşteptarea cu răbdare şi încredere a împlinirii făgăduinţelor pe care Dumnezeu le-a făgăduit credincioşilor precum şi puterea sufletului prin care ne dezlipim de lucrurile trecătoare şi renunţăm la lume sunt atribute ale nădejdii. Cine nu are credinţă nu are nici 32 Ibidem, p. 194. 33 Credinţa este deopotrivă har de la Dumnezeu, şi virtute, vrednicie din partea omului. Nici nădejdea nici iubirea, nici credinţa nu este o virtute a tuturor oamenilor. Dar ca orice virtute, ea se poate deştepta, cultiva şi întări în orice suflet. Ibidem, p. 208. 34 Ibidem, p. 214. Pentru sfânta, dreapta şi neclintita credinţă în Hristos au murit miile şi milioanele de martiri, care au preferat mai bine moartea în credinţă, decât viaţa fără credinţă sau într -o credinţă eretică. (p. 215). 35 Ibidem, pp. 231-232. 8 speranţă. Izvorul şi temelia credinţei o constituie credinţa cu distincţia că virtutea credinţei cuprinde trecutul, prezentul şi viitorul iar speranţa priveşte şi îmbrăţişează numai viitorul cu bunurile şi făgăduinţele lui 36. Nădejdea creştină este cuprinsă mai limpede şi mai mângâietoare de suflet în Fericirile Sfintei Evanghelii. Astfel, „Mântuitorul întăreşte şi mângâie cu speranţa fericirii pe cei săraci, pe cei ce plâng, pe cei milostivi, pe cei blânzi, pe cei prigoniţi, pe făcătorii de pace, pe cei cu inima curată, pe cei ce ascultă şi împlinesc cuvântul Evangheliei, pe cei credincioşi, pe cei ce vor prânzi în împărăţia lui Dumnezeu”37, arată Părintele Felea. Din virtutea nădejdei răsar florile altor virtuţi precum: blândeţea, umilinţa, răbdarea în suferinţe, perseverenţa, adică stăruinţa în virtute pe calea mântuirii până la capăt. Îndemnurile Părintelui Felea sunt acelea de a rămâne stăruitori şi neclintiţi de la nădejdea Evangheliei, precum şi de a ne lega nădejdile de Mântuitorul Iisus Hristos şi de Biserica Sa, căci Biserica e luntrea, corabia mântuirii noastre38. Iubirea este cea mai înaltă însuşire a omului, cea mai înaltă valoare care creează şi ocroteşte toate valorile. Nimic nu este mai tare ca iubirea, nici mai de iubit decât putere ei. „Dumnezeu este iubire” (1 Ioan 4, 8, 16); „Creştinismul este iubire” (Galateni 5, 14), cuvinte în care se cuprinde toată învăţătura despre Dumnezeu şi toate învăţăturile religiei creştine, subliniază Părintele Felea39. „Izvorul luminii este Dumnezeu Creatorul a toate. Sămânţa, scânteia, puterea iubirii o avem sădită în noi, ascunsă, deodată cu viaţa, de la plăsmuire”40. Încercând a defini iubirea, Părintele Felea afirmă că nimeni nici măcar sfinţii, nici cei mai evlavioşi creştini nu pot spune în cuvinte ce înseamnă iubirea în sine nici să descrie şi să destăinuiască îndeajuns bunătatea, puterea şi frumuseţea ei. „Iubirea descoperă pe Dumnezeu, iubirea umple sufletul de foc şi-l satură de pace, de bucurie şi fericire nesfârşită. Iubirea vorbeşte cu Dumnezeu, iubirea înalţă şi uneşte inima noastră cu Dumnezeu. Iubirea se roagă, şi e cuprinsă în toate rugăciunile şi în toate cântările”41. Părintele Profesor, făcând referire la viaţa şi învăţătura Mântuitorului, enumeră câteva din însuşirile iubirii: „dumnezeiască, religioasă, părintescă, frăţească, fiască, milostivă, dăruitoare, iertătoare, jertfitoare, sfinţitoare, mântuitoare, mângâietoare şi unitoare”42 . Curăţenia apei de izvor, care răcoreşte şi astâmpără setea omului, focul din soare ce deodată luminează încălzind şi curăţind sufletele precum şi plinătatea virtuţilor evanghelice sunt asemuite iubirii creştine. Iubirea creştină nu zice niciodată ˝nu pot˝, ci totdeauna e plină de râvnă sfântă spre fapte bune. Iubirea de Dumnezeu, ca şi iubirea aproapelui trebuie să înfrângă în noi iubirea de sine şi de ai săi. „Cine nu are pe Dumnezeu, 36 Ibidem, p. 232. 37 Ibidem, p. 235. 38 Ibidem, p. 245. 39 Ibidem, p. 246. Iubirea este cel dintâi foc, cel dintâi sentiment, cea mai maire şi mai adâncă putere a sufletului, care aprinde, mişcă şi conduce toate celelalte sentimente şi puteri ale sufletului. Lumina iubirii pătrunde şi dezvăluie cugetele cele mai alese ale duhului, tainele cele mai adânci ale inimii. 40 „Iubirea este dumnezeiască şi dumnezeiască fiind, trezeşte mintea spre cele ascunse, dumnezeieşti şi veşnice. Ea are şi trebuie deci să aibă de scop pe Dumnezeu şi durată eternitatea. Când sufletul nostru creat de Dumnezeu se întâlneşte cu însuşirile, bunurile şi desăvârşirile dumnezeieşti, atunci se aprinde în noi iubirea dumnezeiască, cea mai curată şi sfântă iubire, descoperită nouă prin Iisus Hristos Mântuitorul. El coboară, descoperă şi aprinde în lume iubirea lui Dumnezeu şi prin aceasta întemeiază religia creştină”. Ibidem, p. 247. 41 Ibidem, p. 251. 42 Iubirea lui Hristos este deplină, întreagă, statornică, morală, adică fără nicio patimă, curată, sfântă, pilduitoare. Ibidem, p. 257. 9 are tot aşa trebuinţă de El, cum au orfanii de părinţi, care să-i ocrotească, să-i înveţe, să-i iubească”43, afirmă Părintele Felea. Iubirea aproapelui, poruncă evanghelică, se manifestă întâi de toate în cinstirea persoanei şi demnităţii lui la viaţă, la libertate şi la bunurile lumii, precum şi la răbdarea neajunsurilor şi în iertarea greşelilor lui. Dragostea evanghelică nu face niciun rău aproapelui (Romani 13, 10). „Iubirea evanghelică este o lege morală universală şi internaţională: cuprinde pe toţi oamenii, de toate culorile, religiile şi naţiile”44, arată Părintele Felea. Consimţirea cu bucuriile şi durerile aproapelui este una din faptele în care se îmbracă şi se arată iubirea faţă de oameni. Învăţătura şi virtutea iubirii vrăjmaşilor este una dintre noutăţile şi virtuţile de temelie ale Creştinismului De ce? „Pentru că răul nu se stinge cu răul” 45, răspunde Părintele Felea. „Iubiţi pe vrăjmaşii voştrii, binecuvântaţi pe cei ce vă blestemă, faceţi bine celor ce vă urăsc şi vă rugaţi pentru cei ce vă supără şi vă prigonesc” (Matei 5, 44), ne spune Iisus Hristos Mântuitorul în predica de pe muntele fericirilor. Adică: „Fiţi buni, că şi Dumnezeu e bun cu cei răi. Răsare soarele peste cei drepţi şi peste cei păcătoşi, fără alegere; plouă peste cei buni şi peste cei răi; dăruieşte la toţi viaţa, hrana şi sănătatea; tot felul de daruri trupeşti şi sufleteşti; şi când greşim nu se răzbună pe noi, ci este îndelung răbdător, iubitor şi iertător”46, tâlcuieşte Părintele Felea. „Iubirea vrăjmaşilor este cea mai mare şi cea mai înaltă iubire. Prin iubire vrăjmaşii devin oameni şi, din oameni, creştini. Dacă numai atâta am învăţa şi înfăptui din Evanghelie, n-ar mai curge pe pământ atâtea râuri de lacrimi şi de sânge, nici feţele oamenilor n-ar mai fi brăzdate şi întristate de atâtea îngrijorări, dureri şi nefericiri” 47 şi spunând acestea Părintele Felea îndeamnă pe creştini să aibe Tată pe Dumnezeu, mamă învăţătoare durerea şi fraţi buni pe toţi oamenii, astfel înlocuind în viaţa lor răul cu binele şi ura cu iubirea. Iubirea e contrară urii, cum lumina e contrară întunericului şi cum viaţa e contrară morţii. „Iubirea e cel mai bun mijloc de creştere şi înmulţire a vieţii dumnezeieşti în om, adaugă Părintele Felea, ura e cel mai blestemat mijloc de creştere şi înmulţire a vieţii drăceşti din om”48. Principiul creşterii spirituale este ura faţă de păcat şi iubirea faţă de virtute. De aici urmează creşterea în duh, înaintarea morală, progresul duhovnicesc. Părintele Felea, citând din „Cursul de Ascetică” al Părintelui Dumitru Stăniloae arată că iubirea este putere şi cale de cunoaştere a lui Dumnezeu. „Cel ce iubeşte primeşte în suflet chipul fiinţei iubite. Unul pătrunde şi trăieşte în celălalt, fără a-şi pierde nici fiinţa, nici libertatea. Fiecare cugetă cu drag la celălalt, fără a se pierde unul în celălalt” 49. Sufletul creat după chipul virtuţilor lui Dumnezeu, prin virtuţi ajunge la asemănarea cu Dumnezeu. Părintele Profesor îndeamnă pe creştinii credincioşi la dobândirea vieţii virtuoase, pentru că ea este asemănarea şi unirea cu sfinţii, cu îngerii şi cu Dumnezeu. În dobândirea 43 Ibidem, p. 265. 44„Creştinul nu face deosebire între oameni, între şi elini, între buni şi răi, între prieteni şi vrăjmaşi. Iubirea creştină e largă cât lumea şi frăţească, pentru toţi şi faţă de toţi oamenii, chiar şi faţă de duşmanii c are ne urăsc şi blestemă sau ne prigonesc”. Ibidem, p. 272. 45 „Acesta este un fapt tot atât de adevărat caşi când spunem că focul nu se stinge cu petrolul, întunericul cu întunericul, nici otrava prin otravă”. Ibidem, p. 284. 46 Ibidem, pp. 285-286. 47 Ibidem, p. 287. 48 Ibidem, p. 292. 49 Astfel lumina devine putere de lumină şi cale de cunoaştere a lui Dumnezeu. Creştinul care iubeşte, cunoaşte din trăire pe Dumnezeu şi tinde la asemănarea cu El. Ibidem, p. 300. 10 şi lucrarea virtuţilor nu avem trebuinţă de atâta osteneală trupească, cât de răbdare, hotărâre liberă şi de râvnă sfântă, ne învaţă Sfânta Evanghelie şi Sfinţii Părinţi50. Marele învăţător şi luptător în războiul duhovnicesc, Sfântul Nicodim Aghiorâtul, arată că pentru dobândirea virtuţilor trebuie să dăm război cu patimile care ne supără şi ne păgubesc, silindu-ne din răsputeri să ne împodobim cu virtuţile contrare51 patimilor care ne supără iar mijloacele prin care virtutea învinge patimile sunt: încrederea fiască desăvârşită în Dumnezeu şi îndreptarea neîncetată a inimii spre El, prin credinţă, speranţă, prin iubire şi rugăciune 52. Râvna spre virtute este un mijloc binecuvântat prin care înfrângem şi învingem patimile, precum şi înfrânarea şi stăpânirea trupului prin deprinderi duhovniceşti, prin osteneli, privegheri, post, asprime morală. Pe lângă paza poruncilor, răbdarea suferinţelor, urmarea lui Hristos şi împărtăşirea cu Sfintele Taine, Părintele Felea reamiteşte recomandările Sfântului Antonie cel Mare pentru învingerea patimilor: „cerceterea cât mai deasă a conştiinţei şi urmarea virtuţilor celor mai alese pe care le întrupează oamenii cei mai aleşi din sânul omenirii: sfinţii”53. Citând din operele Sfinţilor Părinţi ai Bisericii, Simeon Noul Teolog, Petru Damaschinul şi Isaac Sirul, Părintele Profesor Ilarion Felea arată că viaţa virtuoasă se deprinde în întregimea ei, în sensul că virtuţile nu trăiesc despărţite ci unite şi că viaţa virtuoasă sau nepătimirea, este unirea tuturor virtuţilor împotriva tuturor patimilor. „Virtutea, prin deprindere, face din omul mic om mare, din omul slab om tare, din omul muritor nemuritor”54. Capitolul al şaptelea al prezentei lucrări se numeşte: „Legile şi canoanele”. Acest capitol se referă la „Legile lui Dumnezeu”, „Disciplina morală” şi „Canoanele Bisericii”. Răspunzând la întrebarea: De câte feluri sunt legile? Părintele Profesor încearcă o clasificare a legilor aratând că după autor ele sunt dumnezeieşti şi omeneşti, după cum sunt date de Dumnezeu sau de om, iar după durata lor ele sunt veşnice sau eterne şi vremelnice sau trecătoare. După firea sau natura pe care o stăpânesc, sunt legi fizice (ale naturii, ale materiei) legi duhovniceşti, care stăpânesc şi conduc sufletele. După autoritarea de la care provin, legile sunt civile sau de stat şi legi bisericeşti sau canonice. După felul poruncilor pe care le cuprind sunt legi poruncitoare sau imperative şi legi care ne opresc de la anumite fapte, numite oprelişti sau prohibitive. După răsplata pe care o au în vedere, sunt legi pedepsitoare sau penale şi morale care răsplătesc faptele bune. 55 Înainte de înomenirea Mântuitorului Iisus Hristos, Dumnezeu S-a descoperit oamenilor în legea firii, în legea conştiinţei şi în legea Vechiului Testament. „Firea sau natura este ca o oglindă în care se vede şi se citeşte, ca dintr-o carte, înţelepciunea şi atotputernicia Făcătorului a toate”56, arată Părintele Profesor facând referire la textul Sfintei Scripturi de la Romani 1, 20, Psalm 18, 1 şi Psalm 103, 24. Conştiinţa sau cugetul este o altă cale prin care Dumnezeu se 50 Ibidem, p. 309. 51„Dacă doreşti să dobândeşti virtutea lacrimilor, urăşte râsul! Vrei să dobândeşti smerenia? Urăşte mândria! Vrei să fii curat trupeşte? Urăşte desfrânarea! Vrei să fii sărac? Urăşte averea! Vrei să fii milostiv? Urăşte zgârcenia! ...” Ibidem, p. 312. 52 Ibidem, p. 313. 53 Ibidem, p. 316. 54 Ibidem, p. 326. 55 Ibidem, p. 330. 56 Ibidem 11 descoperă oamenilor (Romani 1, 19; 2, 14-15) 57 . Deasemenea în legea Vechiului Testament prin patriarhi şi prooroci şi mai apoi în Noul Testament, Dumnezeu se decoperă oamenilor prin Însuşi Fiul Său, Domnul Iisus Hristos (Evrei 1, 1-2)58. „Legea cea sfântă şi veşnică ajută omul să se lumineze, să se îmbunătăţească, să înainteze (progreseze), să ajungă la fericire, să se facă cetăţean al împărăţiei lui Dumnezeu”59, arată Părintele Felea. Disciplina morală înseamnă pentru Părintele Felea, omul care trăieşte în rânduială, în buna cuviinţă, în ordine religioasă şi morală, iar Biserica este o comunitate a ordinei, a rânduielii, a disciplinei morale mai mult decât oricare altă comunitate. Când disciplina e bună, viaţa creştină este înfloritoare, iar când slăbeşte disciplina morală din obştea creştină, atunci se produc sminteli mari şi căderi numeroase şi dureroase. „Nicio şcoală nu este mai bună şi nicio putere nu este mai mare ca disciplina morală, arată Părintele Felea. Iubirea, deprinderea şi păzirea cu stricteţe a legilor statului, a canoanelor Bisericii, a poruncilor şi a virtuţilor religiei, adică disciplina morală aduce cu sine îmbunătăţirea moravurilor”60. Legile rânduielii în Biserică, regulile de organizare şi de luptă, precum şi normele de conducere bună pe calea mântuirii, stabilite în sinoadele ecumenice şi locale, poartă denumirea de canoane. Canoanele care lămuresc învăţăturile de credinţă ale Bisericii sunt numite canoane de cuprins dogmatic, iar cele care apără ordinea şi buna rânduială în Biserică se numesc canoane de cuprins disciplinar. Izvoarele canoanelor sunt Sfânta Scriptură şi Sfânta Tradiţie, afirmă Printele Felea. Necesitatea canoanelor se poate vedea nu numai din cuprinsul cu prevederile lor, ci mai ales din trebuinţa de a înlătura izbugnirile de dezordine, răzvrătirile şi rătăcirile care din nefericire se ivesc din când în când şi în sânul Bisericii. „Unele, eresurile, atacă dogma cu învăţătura cea sănătoasă şi mântuitoare a Bisericii; celelalte, schismele, atacă disciplina, buna rânduială din Biserică. Despre omul care atacă o învăţătură de credinţă a Bisericii, spunem că este un eretic; despre omul care atacă rânduiala şi nu se supune la ordinea din Biserică, spunem că este schismatic”61. Al optulea capitol al acestei lucrări se intitulează „Făgăduinţele Bibliei” şi este compus din două subcapitole: „Făgăduinţele lui Dumnezeu” şi „Făgăduinţele omului”. „Făgăduinţele sunt juruinţele pe care le face Dumnezeu omului şi-l asigură că-l va împărtăşi din darurile şi bunurile Sale cereşti şi pământeşti”62, arată Părintele Felea. Astfel, în Sfânta Scriptură, Dumnezeu le-a făgăduit primilor oameni că le va trimite un Mântuitor care va zdrobi capul şarpelui, adică puterea păcatului sub care se ascund toate formele şi puterile răului; Patriarhului Noe, îi făgăduieşte Dumnezeu că nu va mai pedepsi lumea prin potop. Făgăduinţe asemănătoare face Dumnezeu lui Avraam, lui Isaac şi lui Iacob. Făgăduinţe de mântuire face Dumnezeu proorocilor începând cu Moise şi continuând cu 57 „Ceea ce se poate ştii despre Dumnezeu, vădit este în inimile lor şi Dumnezeu este Cel ce le -a vădit-o ... Căci păgânii, cei ce nu au legea (cea scrisă), din fire fac ce porunceşte legea, aşa lipsiţi de lege şi singuri îşi sunt lege, ca unii care arată fapta legii scrisă în inimile lor, prin mărturia cugetelor lor şi prin cercetarea de sine ...”. Ibidem, p. 331. 58 „După ce Dumnezeu odinioară, în multe rânduri şi în multe chipuri, a vorbit părinţilor noştrii prin prooroci, în zilele acestea mai pe urmă, ne-a grăit nouă prin Fiul, ...” Ibidem 59 Ibidem, p. 333. 60 Ibidem, p. 338. 61 Ibidem, p. 350. Prin toate canoanele, Biserica urmăreşte vindecarea relelor din sânul obştii creştine, apărarea numai a ceea ce este neprihănit şi afurisirea celor ce fac călcări de lege în Biserică. 62 O făgăduinţă este un jurământ pe care-l face Dumnezeu omului, cu încredinţarea nestrămutată că-i va împlini toate cele descoperite şi nădăjduite. Ibidem, p. 358. 12 David, cu Isaia şi cu toţi profeţii. La fel de mângâietoare sunt făgăduinţele de mântuire ale Noului Testament. La Bunavestire, Dumnezeu făgăduieşte Sfintei Fecioare prin arhanghelul Gavriil, că va fi umbrită de Duhul Sfânt şi va naşte pe Iisus Hristos care va împlini legea Vechiului Testament. Apoi făgăduinţa Duhului Sfânt; făgăduinţa întemeierii Bisericii, a ascultării şi împlinirii rugăciunilor, a dezlegării şi iertării păcatelor; făgăduinţa fericirii în cer şi pe pământ; făgăduinţa de a ajunge la vederea lui Dumnezeu şi la îndumnezeire, adică la părtăşia cu firea divină63. Nu numai Dumnezeu face făgăduinţe omului, dar şi omul face făgăduinţe înaintea lui Dumnezeu. Prima făgăduinţă pe care omul o face este în taina Sfântului Botez, când spune că se leapădă de Satana şi se uneşte cu Hristos, apoi mărturiseşte Crezul şi se închină Tatălui şi Fiului şi Sfântului Duh. A doua făgăduinţă a creştinului este la înbisericire când i se face început intrării lui în Biserică, iar a treia făgăduinţă o face şi o repetă creştinul în rugăciunile pe care le rosteşte creştinul înainte şi după spovedanie64. „Nu poţi fi un creştin bun, un creştin adevărat, fără să faci făgăduinţe, juruinţe sfinte, în faţa lui Dumnezeu şi fără să-ţi legi viaţa prin făgăduinţe de făgăduinţele lui Dumnezeu, afirmă Părintele Felea. A fi un bun creştin; a face voia lui Dumnezeu; a fi un credincios împlinitor al poruncilor dumnezeieşti şi bisericeşti; a săvârşi cu toată dragostea faptele îndurării trupeşti şi sufleteşti; a căuta cu toată speranţa fericirea în fericirile şi făgăduinţele evangheliei; a te împărtăşi cât mai des cu Sfintele Taine; a te ruga în fiecare dimineaţă, în fiecare seară şi la fiecare masă, a cerceta regulat Sfânta Biserică – dacă se poate zilnic – şi a lua parte la Sfânta Liturghie în fiecare duminică; a nu înjura; a nu minţi; a nu te lăsa robit de patimi; a nu fi desfrânat şi beţiv; a nu păcătui; a fi om de omenie; a trăi viaţa în lumina făgăduinţelor divine – sunt făgăduinţe pe care e dator să le facă şi să le împlinească fiecare creştin”65. Despre „Ce este şi cum se face meditaţia”, „Trezvia minţii” şi „Gândirea adevărurilor mântuitoare” aflăm în capitolul al nouălea al prezentei lucrări intitulat „Gândirea evlavioasă”. Meditaţia este, în viziunea Părintelui Felea, o lucrare duhovnicească, în sensul de cugetare adâncă şi evlavioasă la Dumnezeu şi la adevărurile Lui, la lucrările şi făpturile create de El. Meditaţia ne ajută să ne lămurim, să ne luminăm, să descoperim în noi Eul dumnezeiesc, sufletul şi în suflet pe Dumnezeu. „Prin meditaţie se aprinde în noi iubirea lui Dumnezeu şi se primeşte mai temeinic şi trainic învăţătura sfântă, conştiinţa religioasă... Meditaţia ne învederează lipsurile vieţii sufleteşti, primejdiile care ne pândesc şi calea pe care mergem spre mântuire şi desăvârşire... Meditaţia ne învaţă cum să biruim ispitele, poftele şi patimile; ne desparte de păcat şi ne conduce în linişte şi în pace până unde aflăm pe Dumnezeu, până în cele mai adânci şi tainice cămări ale sufletului şi ale cerului”66, învaţă Părintele Felea. Cât despre felul în care se face meditaţia, Părintele Profesor citează pe Sfântul Isaac Sirul, care spune că „Tăcerea este o taină din lumea viitoare” şi recomandă liniştea ca să auzim în taina inimii ce ne şopteşte Dumnezeu. 63 „Prin făgăduinţele lui Dumnezeu, ni se descoperă şi ni se lumineză ultima parte din calea şi lucrarea mântuirii; ni se arată scopul, ţinta vieţii şi a tuturor strădaniilor omeneşti. Pentru noi, moştenitorii lor, toate făgăduinţele lui Dumnezeu sunt nemincinoase; se împlinesc tot aşa de sigur ca şi proorociile, precum este scris: ˝Să ştii că Domnul Dumnezeul tău este Dumnezeu, Dumnezeu credincios, care păstrează până la al miilea neam legământul şi mila faţă de cei ce-L iubesc pe el şi păzesc poruncile Lui˝” Ibidem, p. 361. 64 Ibidem, pp. 363-364. 65 Ibidem, p. 365. 66 Ibidem, pp. 377-378. 13 Timpul cel mai potrivit pentru meditaţie este în zori sau în amurg, când vremea e lină, sufletul e liniştit, şi trupul e destins. „Pregătirea pentru meditaţie începe ca şi rugăciunea, cu întorcerea privirii dinafară înăuntru, adunarea şi concentrarea gândurilor minţii în inimă. Nu gândim numai cu mintea, ci şi cu inima, cu toată fiinţa noastră, cu atenţie, în linişte şi reculegere. Prima gândire este amintirea că suntem în faţa lui Dumnezeu. Dumnezeu este pretutindeni de faţă, dar prezenţa, starea Lui de faţă se simte mai ales unde este un loc curat, un loc sfinţit: în biserică, în faţa crucii, a icoanelor, în suflet. Dându-ne seama că suntem în faţa lui Dumnezeu, facem o scurtă rugăciune, în care chemăm în ajutor pe Dumnezeu, să ne lumineze mintea şi inima prin harul şi cuvântul adevărului. După rugăciunea de luminare urmează meditaţia propriu-zisă, gândirea adâncă la subiectul ales sau la întrebarea de conştiinţă care ne frământă”67. Curăţirea şi luminarea sufletului nu vădesc niciun progres fară trezirea minţii susţinută prin meditaţie. Mintea este lumina sufletului care arată puterea şi slava omului. Cultura şi civilizaţia sunt create de puterea şi lucrările minţii. „Când este sănătoasă, mintea e smerită, înţeleaptă, văzătoare, curată, credincioasă, îngerească, trează; când este bolnavă e trufaşă, nebună, întunecată, stricată, spurcată, pătimaşă, dobitocească, drăcească, necredincioasă” 68, arată Părintele Profesor. Dar ce înseamnă trezirea minţii? Citând pe cuviosul Isihie Sinaitul, Părintele Felea subliniază că trezirea minţii sau „trezvia” are acelaşi înţeles ca şi cuvântul „priveghere”, altfel spus e santinela sau paza minţii la poarta inimii ca să oprească năvălirea gândurilor rele: „Toate păcatele bat mai întâi numai prin gânduri la uşa minţii, încât dacă ar fi primite de cugetare, s-ar face apoi păcate sensibile şi groase. Dar pe toate le taie virtutea cugetătoare a trezviei nelăsându-le în omul nostru lăuntric şi să se prefacă în fapte rele”69. Mintea nu e trează sau e trează la rău, când e stăpânită de somnul nepăsării, gândurile rele şi vorbele lumeşti, de amintirile şi închipuirile stricătoare de suflet şi de cunoştinţele necontrolate şi părerile greşite despre Dumnezeu, despre lume, despre viată şi despre om. Ocuparea minţii cu Dumnezeu aparţine trezviei. Tot lucrul trezviei şi atenţiei necontenite este să privegheze la uşa inimii, să vadă nălucirile gândurilor rele care încearcă să intre în „văzduhul minţii” şi să le alunge cu ajutorul gândurilor bune şi a rugăciunii de chemare a numelui lui Iisus: Doamne Iisuse Hristoase, Fiul lui Dumnezeu, miluieşte-mă pe mine păcătosul70. Fiecare om trăieşte cu gândurile lui, care sunt prietenii lui cei mai scumpi şi sfătuitorii lui cei mai apropiaţi. Gândurile ne ridică la cer, ne poartă pe pământ şi ne coboară în iad, ne fac fericiţi sau nefericiţi, după cum sunt luminose şi bune sau întunecoase şi deci rele. Părintele Felea citând din paginile Filocaliei pe Cuviosul Marcu Ascetul spune: „Păcătuind, să nu învinovăţeşti fapta. Căci dacă mintea nu o lua înainte, nu i-ar fi urmat trupul”71. În viaţa duhovnicească gândurile au o însemnătate covârşitoare. Astfel, stăpânirea şi călăuzirea gândurilor este una din lucrările cele mai importante ale 67 Ibidem, p. 379. Meditaţia ne conduce prin gândire pioasă în acele stări şi locuri sfinte, „unde se află Dumnezeu singur în pace, în odihnă, în tăcere şi în reculegere. Ea ne conduce sufleteşte în iad, pentru a vedea aici locul nostru; la cimitir, pentru a vedea aici locuinţa noastră; în cer, pentru a vedea aici tronul nostru; în valea Iosafat, pentru a vedea aici pe Judecătorul nostru; la Vifleem, pentru a vedea aici pe Mântuitorul nostru; pe Tabor, pentru a vedea aici Iubirea noastră; pe Calvar, pentru a vedea aici exemplul nostru ” p. 382. 68 Ibidem, p. 384. 69 Ibidem, p. 385. 70 Ibidem, pp. 385-388. 71 Ibidem, p. 395. 14 omului duhovnicesc, ale omului cu gândirea curată, luminoasă, sănătoasă. Fiind creştini, suntem datori să cugetăm mai ales la acele adevăruri mântuitoare şi credinţe evanghelice care privesc îmbunătăţirea, curăţirea, luminarea, sfinţirea sufletului, în vederea desăvârşirii şi a fericirii veşnice 72. Astfel, Părintele Felea ne îndeamnă să cugetăm şi căutăm cele cereşti, la locul şi starea de lumină şi fericire unde Hristos şede de-a dreapta Tatălui, în comuniunea îngerilor şi sfinţilor şi la cugetarea adevărurilor vieţii veşnice descoperite în Sfânta Evanghelie. Acelaşi capitol al nouălea se continuă cu subcapitolul „Meditaţii despre Dumnezeu”, care se referă la: „Cum ajungem la cunoaşterea lui Dumnezeu”, „Descoperirea lui Dumnezeu” şi „Treimea Dumnezeirii”. Sunt trei căi, trei cărţi prin care ajungem la descoperirea şi cunoaşterea lui Dumnezeu: cartea firii sau a naturii, cartea descoperirii dumnezeieşti sau Biblia şi cartea sufletului omenesc, arată Părintele Felea. Se spune adesea că „Natura este Dumnezeu” sau „Dumnezeu este natură”. Această afirmaţie întălnită adesea, înnoieşte închinarea la idoli, religia cinstirii făpturilor în locul Creatorului. Aici Părintele Profesor citează învăţăturile cuprinse în paginile filocalice ale Sfântului Maxim Mărturisitorul: „Natura întâi de toate este ea însăşi – ca şi tot ceea ce e natural – e o faptă a creaţiei dumnezeieşti”73. Natura în sine este materia din care este alcătuită lumea întreagă, pământul cu toate lucrurile şi fiinţele lui, este firea plină de seminţe şi de taine ascunse, de legi şi de planuri înţelepte, de puteri şi de frumuseţi minunate, care nu se pot înţelege fără Dumnezeu. El este marele creator, puterea atotînţeleaptă şi înţelepciunea atotputernică şi atotcreatoare. Natura ne arată urmele lui Dumnezeu, puterea, înţelepciunea şi pronia Lui. „Totdeauna şi pretutindeni, cu ajutorul minţii sănătoase şi a judecăţii chibzuite, făptura arată pe Făcător, legea pe Legiutor, planul pe Ziditor, cartea pe Autor, lumea pe Dumnezeu”74, arată Părintele Felea. O altă mărturie despre adevărul existenţei lui Dumnezeu este Sfânta Scriptură, Cartea descoperirii dumnezeieşti, care arată că Dumnezeu e creatorul şi stăpânul lumii, fiinţa cea dintâi, viaţa cea dintâi, mintea cea dintâi, voinţ a cea dintâi, iubirea cea dintâi, lumina cea dintâi, Duhul sau Spiritul cugetător cel dintâi 75. Sufletul este a treia carte minunată în care se citeşte, se simte şi se trăieşte adevărul existenţei lui Dumnezeu, subliniază Părintele Felea: „Pentru sufletul simţitor şi gânditor al omului, Dumnezeu este Mintea, Raţiunea, Fiinţa atotînţeleaptă care a gândit, plănuit şi a plăsmuit lumea, cu toate lucrurile şi toate fiinţele din lume; e Voinţa atotputernică, puterea creatoare a lumii şi a creaţiei; e Inima, iubirea părintească a tuturor făpturilor; e Lumina mai presus de înţelegere, în care se nasc, trăiesc toate fiinţele; Dumnezeu e Duhul cel cu totul luminos care a aprins soarele şi toate stelele, ca din cele materiale să vedem pe cele nemateriale” 76. Astfel, Părintele Felea îndeamnă pe creştini să nu se lase amăgiţi de părerile necredincioşilor. Dumnezeu se poate cunoaşte din făpturi de la zidirea lumii, din descoperirea Scripturii şi din glasul inimii. Cine tăgăduieşte pe Dumnezeu, neagă şi 72 Ibidem, p. 398. 73 Ibidem, p. 402. 74 Ibidem, p. 404. 75 Lumea este oglinda ştiinţei şi atotînţelepciunii lui Dumnezeu. Toate lucrurile lui Dumnezeu sunt mari şi minunate, pline de slavă şi de frumuseţe. Dumnezeu Creatorul e cu adevărat cel mai mare matematician, cel mai desăvârşit învăţat. Ordinea şi frumuseţea grăiesc despre înţelepciunea şi puterea Creatorului a toate – s-a spus acesta cu veacuri înainte de Hristos, ca o aspră mustrare adusă idolatriei. Ibidem, p. 408. 76 Ibidem, p. 412. 15 tăgăduieşte legile, planul, frumuseţea, ordinea şi armonia lumii. Cine crede în Dumnezeu, trăieşte cu Dumnezeu, simte cu Dumnezeu. Creştinul poate să-L vadă şi să-L simtă pe Dumnezeu în adâncul şi în oglinda minţii sale, „strălucitor ca soarele în firul de rouă şi senin ca cerul în adâncul lacului ... numai să vrei, numai să crezi în El, numai să te smereşti înaintea Lui şi să te rogi neîncetat ca să îţi păstrezi inima curată – altarul pentru Sfânta Sa Lumină, pentru Sfânta Sa Iubire, pentru Sfântul Său Duh ...”77. Sunt trei căi de cunoaştere prin care dobândim cunoştinţe despre lume şi viaţă şi despre noi înşine, afirmă Părintele Felea. Întâia cale este cea a simţurilor prin care cunoaştem ceea ce vedem, auzim, mirosim, gustăm sau pipăim. A doua cale de cunoştere este ştiinţa, prin diversele ei ramuri: cercetare, observare, experimente în laboratoare, care ne ajută să dobândim o serie de cunoştinţe mai adânci despre lucruri şi despre fiinţe. A treia cale de cunoaştere este calea descoperirii sau a revelaţiei divine, care întregeşte pe celelalte două şi lărgeşte până la nesfârşit cercul vederii şi al cunoaşeterii. Revelaţia descoperă izvorul, rostul şi scopul vieţii şi al religiei. Revelaţia prin Iisus Hristos ne descoperă pe Dumnezeu în plinătatea bunătăţii, frumuseţii, a iubirii şi sfinţeniei Lui 78. Părintele Profesor arată că descoperirea sau revelaţia dumnezeiască e ridicarea vălului de peste adevărurile despre Dumnezeu, lume şi om; e dezvăluirea tainelor pe care le ascunde sufletul vieţii şi stihiile materiei; e cunoaşterea puterilor şi a planurilor pe care le cuprinde firea, Biblia şi conştiinţa79. Pe temeiul Sfintei Scripturi, Părintele Felea arată că Dumnezeul creştinilor este un Dumnezeu descoperit: Dumnezeu este Tatăl, Fiul şi Duhul Sfânt. Preasfânta Treime S-a descoperit mai întâi la facerea lumii când Dumnezeu Tatăl a făcut lumea prin Cuvântul sau Fiul Său (Ioan 1; 1-3), iar Duhul Sfânt plutea pe deasupra apelor (Facerea 1; 1-3). La Bunavestire arhanghelul Gavriil grăieşte Fecioarei Maria: „Duhul Sfânt Se va pogorâ peste tine şi puterea Celui Preaînalt te va umbri, pentru aceea Sfântul care Se va naşte din tine, Fiul lui Dumnezeu Se va chema” (Luca 1; 35). Botezul Domnului descoperă Sfânta Treime când Tatăl grăia din ceruri către Fiul: „Acesta este Fiul Meu cel iubit” (Matei 3; 17); când Fiul Se ruga şi Se boteza în apa Iordanului (Luca 3; 21), iar Duhul Sfânt S-a pogorât şi S-a arătat în chip trupesc, ca porumbel (Luca 3; 22). Mântuitorul descoperă Sfânta Treime la cuvântarea de la Cina cea de Taină (Ioan 13; 17), iar la Înălţarea la cer, tot Iisus Hristos Domnul porunceşte apostolilor şi urmaşilor lor să meargă în toată lumea şi să boteze toate neamurile „în numele Tatălui şi al Fiului şi al Sfântului Duh” (Matei 28; 19) 80 . „Dumnezeul nostru este unime în Treime şi Treime în unime, arată Părintele Profesor, e Tatăl care nu Se naşte şi nu purcede din nimic; Fiul care Se naşte din Tatăl mai înainte de toţi vecii şi Duh Sfânt care de la Tatăl purcede (Ioan 15; 26)”81. Citând pe Sfinţii Părinţi ai Bisericii: Maxim Mărturisitorul şi Simeon Noul Teolog, Părintele Felea arată că „Dumnezeu în Sine este Minte necunoscută, Cuvânt negrăit şi Viaţă necuprinsă. Fiul (Cuvântul) Se naşte din Tatăl, cum se naşte Cuvântul din minte, iar Duhul purcede de la 77 Ibidem, p. 415. 78 Ibidem, p. 418. 79 Ibidem, p. 420. Descoperirile stau nu numai la temelia ştiinţei şi artei, dar mai ales la temelia vieţii noastre creştine. Cine nu crede în har, în inspiraţie şi în revelaţie, nu înţelege cum se fac lucrările de valoare – nici în artă, nici în ştiinţă, nici în religie. (p. 421). 80 Ibidem, p. 423. 81 Ibidem, p. 425. 16 Tatăl ca fapta din voinţă. Cum sufletul este minte, cuvânt şi viaţă – raţiune, sentiment şi voinţă – aşa este Dumnezeu: Tată şi Fiu (Cuvânt) care Se naşte din Tatăl ca şi cuvântul din minte şi Duh Sfânt, care purcede din Tatăl, ca şi fapta din voinţă” 82. Părintele Felea îndeamnă creştinii a mărturisi pe Dumnezeu Tatăl, Fiul şi Duhul Sfânt: „Mărturiseşte pe Dumnezeu Tatăl, Fiul şi Duhul Sfânt şi iubeşte-L din toată fiinţa ta trupească şi sufletească! Iubeşte-L, crede în El şi te încrede în El, ca un copil bun în părintele Său. Iubeşte-L şi nu-L ispiti, deoarece adevărul despre Dumnezeu, precum şi toate cele dumnezeieşti nu se cearcă, ci se cred şi se cinstesc – fără semne şi fără arătări”83. Aspecte antropologice precum şi unele distincţii dintre teoriile eticilor pozitiviste şi învăţătura creştină ne sunt prezentate în subcapitolul intitulat „Omul şi sufletul”. Părintele Profesor descrie concluziile materialiştilor care spun că omul este valoarea cea mai scumpă, capitalul cel mai mare, animalul cel mai evoluat, de unde s-a tras concluzia că omul este cea mai bună vită de jug precum şi că libertatea de gândire şi de acţiune este bună de propagandă, iar braţele omului, ca şi gâtul animalelor, sunt bune de lucru în folosul obştii. Religia creştină are o cu totul altă opinie. Învăţătura creştină despre om, bazată pe adevărul de credinţă revelat în Sfânta Scriptură şi Sfânta Tradiţie, arată că acesta este chipul şi slava lui Dumnezeu (1 Corinteni 11; 7). „Dumnezeu este Fiinţa cea dintâi, viaţa cea dintâi, lumina cea dintâi, mintea cea dintâi, voinţa cea dintâi şi iubirea cea dintâi. Omul este chipul lui Dumnezeu cu mintea, cu inima şi cu voinţa sa – şi asemănarea lui Dumnezeu cu dreptatea, cu iubirea, cu sfinţenia, cu virtutea sa. Mintea e chipul lui Dumnezeu, iubirea, asemănarea lui Dumnezeu. Asfel, în om se oglindeşte şi se descoperă Însuşi Dumnezeu, cu însuşirile şi puterile Lui, întocmai cum într-un copil se oglindesc şi se descoperă însuşirile şi puterile părinţilor”84, arată Părintele Felea. Plecând de la afirmaţia psalmistului „Sunteţi dumnezei, toţi sunteţi fiii Celui de sus” (Psalm 81; 6), Părintele Profesor subliniază că omul este dumnezeul pământului şi că acest fapt este culmea slavei, a cinstei şi demnităţii, cu care este înzestrat numai omul între toate făpturile. Desigur, nu pentru materia din care este alcătuit trupul este slăvit omul, ci pentru sufletul lui85. Astfel omul în lume se situează la mijloc, adică între Dumnezeu şi materie. Cu Dumnezeu este legat prin suflet, iar prin trup se leagă de materie. Între toate vieţuitoarele şi în tot universul, omul este făptura cea mai minunată deoarece în el se ascunde şi lucrează sufletul cu toate puterile lui creatoare, iubitoare, organizatoare, luptătoare şi biruitoare, „în el se oglindeşte zidirea făcută după cele mai desăvârşite legi ale arhitecturii, chimia şi fizica pământului cu cele mai desăvârşite laboratoare, care lucrează 10-50-100 de ani fără laboranţi – tot ce a creat Dumnezeu de la îngeri până la electroni, se cuprinde în om, sub formele cele mai armonioase. Dumnezeu nu a făcut o astfel de făptură ca să fie un robot sau un animal de jug. Dumnezeu a creat în om o fiinţă liberă şi stăpânitoare peste toate 82 Ibidem 83 Ibidem, p. 427. 84 Ibidem, p. 429. 85 „Sufletul e ˝suflarea de viaţă şi ˝chipul˝ lui Dumnezeu în om (Facerea 4; 27, 2; 7); e faţa dumnezeiască a omului. Dumnezeu şi-a ascuns chipul şi slava Sa în sufletul omului, înzestrându-l cu însuşiri dumnezeieşti, ca şi El, cu minte cugetătoare, cu închipuire creatoare, cu memorie păstrătoare, cu inimă iubitoare, cu voinţă liber lucrătoare şi cu mărire nemuritoare, cu însuşiri şi puteri care sunt mai scumpe decât valoarea şi greutatea lumii întregi (Marcu 8; 36-37)” Ibidem, p. 430. 17 vietăţile şi bunurile pământului (Facerea 1; 28), să lucreze şi să păzească grădina Edenului (Facerea 2; 15), dar nu să fie robit şi muncit, ca un animal sau ca o maşină de lucru”86. Tema păcatului este subiectul următorului subcapitol intitulat „Păcatul şi mântuirea”. Toate nefericirile, mizeriile şi suferinţele omului nu sunt altceva decât răni ascunse, tăinuite, ca urmare a păcatului prin abuzul de libertate, călcarea legilor firii, abaterea de la voia lui Dumnezeu. „Pomul cunoştinţei binelui şi răului” (Facerea 2; 17) nu este altceva decât un mijloc prin care se încearcă virtutea, ascultarea şi libertatea omului. „Prin neascultare, trufie, poftă şi răzvrătire liberă, Adam cade, omul pierde raiul, harul, slava şi nevinovăţia; chipul lui Dumnezeu se întunecă în el: inima lui nu mai tresaltă de bucurie, mintea lui nu mai vede limpede adevărul, voinţa lui nu mai împlineşte decât cu sudoare binele, trupul lui e supus durerii şi morţii”87, arată Părintele Felea. Calea ieşirii din robia păcatului este „venirea în fire”, în firea cea bună, curată, aşa după cum e făcută de Dumnezeu. Mântuirea este răspunsul lui Dumnezeu la strigătul omului după ajutor. Scopul central şi suprem al creştinismului este „să dea omului un suport moral şi spiritual, un plus de putere în luptele vieţii, să asigure credinciosului cât mai multă sănătate, fericire şi libertate, adică mântuirea” 88. Părintele Felea arată mijloacele prin care creştinul luptă împotriva păcatului în lume: Cuvâtul Evangheliei; Virtuţile morale şi religioase; Poruncile dumnezeieşti şi bisericeşti; Conştiinţa morală; Rugăciunea; Faptele bune ale îndurării trupeşti şi sufleteşti şi Harul dumnezeiesc al Sfintelor Taine89. În subcapitolul intitulat „Hristos şi Evanghelia”, Părintele Felea arată că una din profeţiile împlinite în persoana Mântuitorului Iisus Hristos, este faptul că Dumnezeu S-a arătat în chip de om, S-a întrupat şi a vorbit cu oamenii, cum ar vorbi omul cu prietenul său. Asfel de solii cuprinzătoare şi proorocii binevestitoare sunt cuprinse în Noul Testament: „Dumnezeu, după ce în multe rânduri şi în multe chipuri a grăit pdinioară părinţilor noştri prin prooroci, în zilele acestea din urmă ne-a grăit prin Fiul, ... ; Care fiind strălucirea slavei şi chipul fiinţei Lui...după ce a făcut curăţirea păcatelor noastre, a şezut de-a dreapta măririi în cele înalte” (Evrei 11; 1-3); „Luaţi seama să nu vă fure cineva cu filosofia ...Căci în El locuieşte, trupeşte, toată deplinătatea dumnezeirii” (Coloseni 2; 8-9). Nu este alt adevăr şi altă viaţă la care să cugetăm mai mult şi mai serios, decât viaţa lui Iisus Hristos şi la adevărul Evangheliei Lui. „Iisus Hristos e Fiul lui Dumnezeu şi Mântuitorul lumii, singurul nume prin care ne mântuim: ˝În nimeni altul nu este mântuire, pentru că nu este sub cer niciun alt nume dat oamenilor în care să ne mântuim˝ (Faptele Apostolilor 4; 12). Iisus Hristos e Mesia, trimisul lui Dumnezeu şi înţelepciunea lui Dumnezeu, care dezleagă toate problemele şi uneşte toate neamurile sub domnia bunătăţii şi a iubirii eterne. El este învăţătorul lumii care aduce pe om la fericire, aducându-l la Dumnezeu şi la fraţii lui”90, spune Părintele Felea. 86 Ibidem, p. 431. 87 Ibidem, p. 436. Pentru toţi oamenii, păcatul e nefericire, osândă şi moarte. „În orice zi vei mânca din el vei muri” (Facerea 2 ;17). „Căci plata păcatului e moartea” (Romani 6; 23). Pierderea slavei şi a harului ceresc, întunecarea chipului dumnezeiesc, scoaterea din raiul fericirii, suferinţa şi moartea nu le aflăm numai în istoria lui Adam, ci în viaţa fiecărui om păcatos. Ibidem, p. 437. 88 Ibidem, p. 438. 89 Ibidem, p. 439. 90 Ibidem, p. 444. 18 Începutul organizării Bisericii îl face Mântuitorul prin alegerea apostolilor, ne spune Părintele Felea în subcapitolul „Biserica şi Tainele”. Cu alegerea celor doisprezece apostoli începe lucrarea pregătitoare pentru organizarea creştinismului în religie şi se pune prima piatră de temelie a Bisericii. Credinţa în Hristos, în dumnezeirea Mântuitorului este cea de a doua piatră de temelie, iar cea de-a treia piatră de temelie a Bisericii o constituie jertfa Mântuitorului, crucea 91. Lucrarea de mântuire a lui Iisus Hristos e cuprinsă în Evanghelie, organizată în Biserică şi împărtăşită în Sfintele Taine ca mijloace prin care Dumnezeu se coboară în sufletul omului şi sufletul omului se ridică la Dumnezeu. „Ca şi Evanghelia, Biserica şi Tainele, casa lui Dumnezeu şi cultul religios care se oficiază în ea, sunt aşezăminte de mântuire şi mijloace de sfinţire de la Iisus Hristos” 92. Biserica şi Tainele, ca şi Evanghelia, nu sunt aşezăminte omeneşti; în acest caz ar fi căzut şi pierit demult. Ele sunt aşezăminte omeneşti de la Iisus Hristos, pentru îmbunătăţirea, luminarea şi sfinţirea oamenilor. „Acolo este adevărata creştinătate, unde e Iisus Hristos, cu Evanghelia vestită de El, Biserica întemeiată de El şi Tainele rânduite de El, păstrate şi săvârşite de sfinţii apostoli şi urmaşii lor, precum escris: ˝Aşa să ne socotească pe noi oamenii, ca pe nişte slujitori ai lui Hristos şi săvârşitori ai tainelor lui Dumnezeu; iar ceea ce se caută mai mult la săvârşitori este ca fiecare să fie găsit credincios˝ (1 Corinteni 4; 1- 2)”93. La Părintele Felea, Taina Bisericii ca şi comuniune divino-umană se trăieşte şi se exprimă prin Sfintele Taine fără să se epuizeze. În acest sens Părintele Profesor scrie: „Biserica prin Sfintele Taine e locul de întâlnire al creştinilor cu Dumnezeu Tatăl, Fiul şi Duhul Sfânt. Dumnezeu e Tatăl nostru, Biserica e Mama noastră, care naşte fără încetare, prin Sfântul Botez, copii, adică fii şi moştenitori ai împărăţiei şi slavei lui Dumnezeu. Biserica prin Sfintele Taine e corabia mântuirii din potopul păcatelor, sanatoriul păcătoşilor şi societatea sfinţilor ... Prin Sfintele Taine Biserica este altarul sau cămara Sfintelor Taine, Sionul sau Ierusalimul cel nou (Galateni 4; 26), mireasa Mirelui (Apocalipsa 21; 9), trupul lui Hristos cel fără prihană (Efeseni 5; 27), stâlpul şi temelia adevărului (1 Timotei 3; 15), întruparea harului şi a iubirii, a unirii şi înfrăţirii dintre oameni”94. Capitolul al zecelea se referă la „Darurile Sfântului Mir”. Creşterea sufletească începe cu taina Sfântului Mir, când harul Duhului Sfânt se pogoară şi pecetluieşte simţirile şi puterile sufletului nostru prin ungere. „Prin pecetea darului Duhului Sfânt în Taina Sfântului Mir, sufletul se sfinţeşte şi primeşte în inima sa, ca nişte seminţe binecuvântate, cele şapte daruri sau lumini ale Duhului Sfânt: înţelepciunea, înţelegerea, sfatul, tăria, cunoştinţa, credinţa şi temerea de Dumnezeu (Isaia 11; 1-2). În sămânţa acestor daruri se ascund cele mai mari puteri ale sufletului omenesc; puteri care atunci când sunt folosite în sfinţenie după voia lui Dumnezeu, dezvăluie chipul şi slava lui Dumnezeu în om”95, arată Părintele Felea. Darurile şi luminile Sfâtului Duh întăresc şi desăvârşesc în noi virtuţile 91 Prin Fiinţa Sa dumnezeiască şi prin învăţătura Sa evanghelică, Iisus Hristos e deasupra veacurilor. Prin jertfa de răscumpărare şi prin viaţa Sa pilduitoare, întrece pe toţi oamenii. Opera Sa mâtuitoare poartă pecetea veşniciei şi dumnezeirii. Ibidem, p. 447. 92 Ibidem 93 Ibidem, p. 449. 94 Ibidem, p. 450. 95 Ibidem, p. 457. „Cele şapte daruri ale Duhului Sfânt, pe care le primim în Sfântul Mir, sunt luminile sufletului, ca şapte candele, sau şapte lumini prin care priveşte Dumnezeu în inimile noastre; sunt ochii Domnului care cutreieră tot pământul” (p. 459). 19 religioase şi morale. După ungerea cu Sfântul Mir, fiecare creştin este dator să-şi unească voinţa sa cu puterea Sfântului Duh, ca să producă fapte virtuoase. Părintele Profesor arată că viaţa pângărâtă şi faptele rele ne fac să pierdem harul Sfântului Duh şi se opreşte creşterea în viaţa duhovnicească, după cum arată şi Canonul 48 al soborului din Laodiceea care zice că Sfântul Mir „fiind sfinţit prin rugăciuni şi prin chemarea Sfântului Duh, sfinţeşte pe cei ce se ung cu el şi-i fac părtaşi cereştii împărăţii a lui Hristos, dacă nu-l vor şterge de la dânşii prin viaţă pângărâtă şi prin fapte rele” 96. Harul Sfântului Duh ne modelează după chipul şi asemănarea Domnului Iisus Hristos cu condiţia să nu-l lăsăm să se stingă. „Pentru Duhul care este în noi, Dumnezeu va învia şi trupurile noastre (Romani 8; 11). Cât trăieşte, omul creştin adună în el din lumina Sfântului Duh. La sfârşit, adică la învierea cea de obşte, lumina acesta dumnezeiască – lumina Sfântului Duh, vărsată şi adunată în inimile noastre (Romani 5; 5) – se va arăta în toată sfinţenia, frumuseţea, bogăţia şi strălucirea”97, arată Părintele Felea. Ultimul capitol al cărţii se intituleză „Luminarea prin rugăciune”. Rugăciunea este cel mai răspândit, poate şi cel mai bun mijloc de luminare a credinţei creştine, de curăţire a vieţii morale, de întărire a convingerilor religioase. Astfel, din cele mai vechi timpuri, când nu erau dascăli şi abecedare, oamenii învăţau şi cântau rugăciuni pentru deşteptarea minţii şi întărirea virtuţilor. Părintele Profesor arată că, după cuprinsul lor, Biserica ne învaţă trei feluri de rugăciuni întrmeiate pe cele trei virtuţi evanghelice: rugăciuni de laudă, întemeiate pe credinţă; rugăciuni de cerere întemeiate pe nădejde şi rugăciuni de mulţumire întemeiate pe iubire. Prin rugăciunea făcută din inimă, cu atenţie desăvârşită, primim lumină şi linişte în suflet, în minte şi în privire; primim putere, căldură, bucurie şi viaţă duhovnicească. „Rugăciunea smereşte inima în faţa lui Dumnezeu, fereşte de păcat, ajută să ne înnoim viaţa şi să creştem în virtuţi şi în fapte bune. Rugăciunea alungă demonii gândurilor rele, atrage mila şi iertarea lui Dumnezeu, aprinde focul harului, încălzeşte iubirea, întăreşte sufletul şi ne ridică pe aripile evlaviei până la cer” 98. Având atâta răsplătire, atâtea binefaceri şi atâtea roade, Părintele Felea ne îndeamnă să ne folosim neîncetat, ca de răsuflare, de puterea rugăciunii. Să chemăm neîncetat pe Dumnezeu în rugăciune şi să-I strigăm cu evlavie: „Doamne, Dumnezeul meu! Luminează-mi ochii, ca să nu adorm somnul morţii” (Psalm 12; 4). „Doamne Iisuse Hristose, Fiul lui Dumnezeu, miluieşte-mă pe mine păcătosul!” Rugăciunea acesta are darul să susţină trezvia minţii, să lumineze văzduhul inimii, să cultive atenţia şi evlavia, să vădească dorirea noastră de trăire necontenită în prezenţa lui Dumnezeu. 96 Ibidem, p. 460. 97 Ibidem, p. 462. 98 Ibidem, p. 471. 20 21